آتیکا

عتیقیہ یا آتیکا (, Attikḗ یا Attikī; قدیم یونانی: [at:ikɛ:] یا جدید: [atiˈci]) ایک تاریخی علاقہ ہے جو یونان کے دار الحکومت ایتھنز کو گھیرے ہوئے ہے۔ موجودہ انتظامی علاقہ تاریخی علاقہ کی نسبت زیادہ وسیع ہے اور اس میں سارونی Saronic جزائر، Cythera کائتھیرا، اورپیلوپونیشیہ Peloponnesian کی بلدیہ طروئزینہ بھی شامل  ہے۔ عتیقہ کی تاریخ مضبوطی کے ساتھ اتھینیہ شہر کے ساتھ منسلک ہے، جو کلاسیکی مدت سے قدیم دنیا کے اہم شہروں میں سے ایک تھا۔

جغرافیہ 

عتیقہ بحرِ ایجہ میں پیوست ایک سہ رُخی جزیرہ نما ہے۔ شمال میں کیتھارون پہاڑیوں نے اس کو Boeotia بوتیہ علاحدہ کر رکھا ہے۔ مغرب میں سمندر اور کرنتھی نہر ہے۔ . سارونی Saronic خلیج  اس کے جنوب اور Euboea یوبوا کے جزیرے اس کے شمالی اور مشرقی ساحل کی طرف ہیں ۔ 

 افلاطون، کے مطابق عتیقہ کی قدیم حدود اشطمس نے مقرر کیا تھا اور یہ کیتھارون Cithaeron اور Parnes پارنس تک پھیلی ہوئی تھیں۔

تاریخ

قدیم تاریخ 

یونانی تاریک دور میں جب ڈوریان حملہ سے آکائیان باشندے بے گھر ہوئے تو انہوں نے، آیونیوں کو ان کی سرزمین سے نکال باہر کیا، در نتیجہ آیونی باشندوں کو عتیقہ میں پناہ لینی پڑی۔

میسانی دور میں عتیقہ کے باشندے خود مختار زرعی معاشرہ میں رہتے تھے۔ جن مقامات سے ان کے قبل از تاریخ کھنڈر برآمد ہوئے ہیں ان میںمیراتھن، رافینیہ Rafina، نیاماکری، براوران، تھاریکوس، اگیاسکوسماس، منیدی، مارکوپولو، اسپاطا، افیدنا اور اتھینیہ شامل ہیں۔

قلعے 

کلاسیکی دور میں، ایتھنز کو شمال سے الیوتھرا کے قلعہ کے ذریعہ مضبوط کیا گیا تھاجو اچھی حالت محفوظ  ہے۔ دوسرے قلعوں میں اوئینو، دیسیلیا اور افیندائی شامل ہیں۔ لاریم پر کان کنی کی جگہوں کی حفاظت کے لیے، رامنوش، تھوریکاس، سونیان، انافیسوس، پیرائس اور ایلوسیس کے مقامات پر فصیل بندی کی گئی تھی۔

عبادت گاہیں 

اگرچہ آثار قدیمہ اور کھنڈر پورے عتیقہ میں پائے جاتے ہیں لیکن ان میں سب سے زیادہ اہم الیوسیس Eleusis کے مقام پر برآمد ہوئے ہیں۔ میسانی دور کے شروع میں دیوی دیمیترا Demeter اور کورا Cora کی عبادت ایک عرصہ تک اس عتیقہ کے لوگوں کا مذہب رہی۔

قرون وسطی 

دورِقدامت سے نکلنے پر عتیقہ سلسلہ وار رومن، بازنطینی، وینس اور عثمانیہ اقتدار کے تحت آیا۔

1829ء کے بعد 

عتیقہ یونان میں خود مختار ریاست کا علاقی رہا ہے۔ 1834،میں ایتھنز کی بنیادِنو رکھی گئی اور اس کو یونان کا دار الحکومت بنا دیا گیا۔ درنتیجہ یونان کے مختلف حصوں سے آئے لوگوں نے عتیقہ کی نوآبادی کرنا شروع کردی۔ اس سلسلہ میں لوگوں کا ایک بڑا ریلہ اس وقت آیا جب  ترکی اور یونان نے معاہدہ لوسان کے تحت ریاعا کا تبادلہ کیا

آب و ہوا 
بحیرہ روم کی وجہ سے عتیقہ میں زیادہ تر خشک اور متعدل موسم رہتا ہے اور بارشیں تھوڑی مدت کے لیے سردی کے موسم میں ہوتی ہیں۔

یورپی درجہ حرارت ریکارڈ 
عالمی موسمیات کی تنظیم کے مطابق یورپ میں ریکارڈ سب سے زیادہ درجہ حرارت48ڈگری سیلیس /118.4ڈگری فارنہائٹ ہے یہ الیوسیس اور طاطوئی کے مقام پر1977 میں ریکارڈ کیا گیا۔

مزید دیکھیے 
 اتیق یونان
 عتیقیہ
 عتیق سخن ور
 اسکالیہ

حوالہ جات

بیرونی روابط 
 سیاحی ویب سائٹ عتیقیہ

اتیکا
تاریخی خطے
وسطی یونان
یونان کے تاریخی خطے
یونان کے جزیرہ نما
کامنز زمرہ جس کا ربط ویکی ڈیٹا پر ہے
ویکی ڈیٹا سے مطابقت رکھنے والی مختصر تفصیل
Short description is different from Wikidata
آتیکا